Lewys Glyn Cothi
Lewys Glyn Cothi (war-dro 1420 - 1490), anavezet ivez evel Llywelyn y Glyn, a oa ur barzh kembraek a bouez. Bez ez eo unan eus rummad Barzhed an Uhelidi (Beirdd yr Uchelwyr) pe  Cywyddwyr'' (tud ar g-cywydd), ar varzhed bale-bro a vicher eus ar marevezh etre 1284 (Statute of Rhuddlan) ha 1600.

E vuhez

Krediñ a reer e oa ganet war-dro 1420 en atant Pwllcynbyd, e-kichen kêriaden distro Rhydycymerau, e parrez Llanybydder, e mervent Kembre. E anv-barzh en deus kemeret diwar anv ur c'hoad nepell, Glyn Cothi, e saonenn ar stêr Cothi.
Hervez ur vrud savet en XIXvet kantved e vije bet savet ha maget en un ti (ha n'eus ket anezhañ ken) e Cwm Cothi, hag aoa anvet with the unfortunate name of Pwlltinbyd ("poull revrar bed "). E anv-badez e oa Llewelyn, met "Lewys" eo an anv implijet gantañ en e werzennoù, ha hennez eo an anv brudetañ hiziv. Hervez unan eus e zornskridoù e c'haller krediñ e voe desket e Prioldi Caerfyrddin, met eus e vugaleaj n'ouzer mann ebet all.

E-pad Brezel an Div Rozenn e oa a-du gant Kostezenn Lancaster. Gant-se e voe forbannet goude Emgann Mortimer's Cross. War a greder e voe test eus an emgann e kompagnunezh Owen ap Gruffudd ap Nicolas, ur mab d'un aotrou eus Sir Gaerfyrddin, ha goude an emgann e kavas Owen ha Lewys repu en Eryri. 

A-du e oa Lewys gant Jasper Tudor, Kont Pembroke, ha diwezhatoc'h gant Henry Tudor. Petra bennak m'en doa savet kalz eus e varzhonegoù da dud eus kostezenn Lancaster en doa savet meulganoù ivez da dud eus kostezenn York pa en doa kavet tro, evel an tiegezh Vaughan eus Hergest, en Herefordshire, ar re a vez meneget alies.

Notennoù

Barzhed Kembre
Barzhed kembraek
Ganedigezhioù ar bloavezhioù 1420
Marvioù ar bloavezhioù 1490